Document ID: /roh_data/filtered/swiss_laws_in_ROHinterleaved.jsonl.gz/46950

This text was translated from FR into Rumantsch Grischun.

Le SEM peut obliger les cantons à relever et à mettre à sa disposition, ou à saisir dans le système d’information central sur la migration (SYMIC), les données nécessaires à la surveillance financière ainsi qu’à la détermination et à l’adaptation des indemnités financières versées par la Confédération au titre des art. 88 et 91, al. 2, de la présente loi et des art. 58 et 87 LEI.

Il SEM po obligar ils chantuns da registrar e da metter a disposiziun las datas necessarias per la surveglianza da las finanzas sco er per la fixaziun e l’adattaziun da las indemnisaziuns finanzialas da la Confederaziun tenor ils artitgels 88 e 91 alinea 2 da questa lescha e tenor ils artitgels 58 ed 87 LEI u d’endatar quellas en il Sistem d’infurmaziun central davart la migraziun (SIMIC) dal SEM.